[{"text_idx": "#000001", "text": "Aldona sukceso de agrikultura pioniro"}, {"text_idx": "#000004", "text": "Inter la malmultaj italdevenaj israelanoj, mi havis la tre plezuran bons\u0302ancon amikig\u0302i kun au\u0306tentika pioniro \u2013 Marjo Levi el la kibuco Sde Elihau\u0306 en la valo de Jordano.\nLi naskig\u0302is en Trieste (Italujo) en 1924, atingis Israelon tuj antau\u0306 la dua mondmilito kaj post lernado en agrikultura lernejo, en 1941 li alig\u0302is al la j\u0302us fondita kibuco Sde Elihau\u0306, kie li vivas kune kun multnombra parencaro inkluzive de kelkaj triagradaj genepoj.\nDekstre en la supra bildo Marjo pozas kun unu el ili."}, {"text_idx": "#000005", "text": "Li estis la iniciatinto kaj motoro de ekologia agrikulturo kaj biologia senparazitigo en Israelo.\nLa kibuco Sde Elihau\u0306 aparte distingig\u0302as per novigaj metodoj de biologia lukto kontrau\u0306 parazitoj kaj rong\u0302uloj en agrikulturo.\nInter ili, la alianco kun aerarmeo de turstrigoj, ankau\u0306 nomataj \u201dblankaj strigoj\u201d, pruvig\u0302as tre sukcese fruktodona."}, {"text_idx": "#000006", "text": "G\u0302is antau\u0306 dek-ses jaroj, la rango de turstrigo estis tiu de belega strigo, interesa c\u0302efe por birdorigardantoj.\nSed dum la lasta jardeko la turstrigoj ekplenumis ankau\u0306 publikan taskon.\nLastatempaj datumoj pruvas, ke oni prave fidis ilin: dank' al ilia kapablo vori rong\u0302ulojn nocajn al agrikulturo, oni povis signife malpliigi la uzitan kvanton da kontrau\u0306parazitaj kemiaj\u0302oj.\nLau\u0306 konkluda raporto de la nacia projekto pri uzado de rabobirdoj por biologia senparazitigo, ekde la komenco de la projekto la nombro de postulitaj permesoj por uzado de kemiaj\u0302oj tre signife malpliig\u0302is."}, {"text_idx": "#000007", "text": "Tiu projekto bazig\u0302as sur la instalado de nesto-skatoloj en specifaj agrikulturaj areoj por pliigi la nombron da rezidantaj turstrigoj kaj falkoj.\nJam ok jarojn kunlaboras en la projekto registaraj oficoj, la socio por naturprotektado kaj la internacia centro por esploro pri migrado de birdoj.\nLastatempe ekestis ankau\u0306 kunlaborado kun jordaniaj kaj palestinaj terkulturistoj.\nKroma iniciato celas kurag\u0302igi arabajn agrikulturistojn en Israelo instali nesto-skatolojn ankau\u0306 en la kampoj, kiujn ili kultivadas."}, {"text_idx": "#000008", "text": "G\u0302is nun oni lokis preskau\u0306 3,000 nesto-skatolojn.\nLa falkoj kaj c\u0302efe la turstrigoj voras grandajn kvantojn da rong\u0302uloj nocantaj la kreskaj\u0302ojn, kiel kampomusoj, gerbiloj kaj ratoj.\nLa sola permesita kemiaj\u0302o kontrau\u0306 rong\u0302uloj en kampoj kaj fruktoplantejoj estas Ros\u0302 80.\nTemas pri materialo venena kontrau\u0306 homoj, kiu povas noci la medion.\nLau\u0306 la lastaj kontroloj, ekde 2008, paralele kun la pliigo de nesto-skatoloj ekde 600 g\u0302is 3,000, la uzado de Ros\u0302 80 draste malpliig\u0302is.\nEn la jaro 2013 ree pliig\u0302is g\u0302ia uzado, kau\u0306ze de escepta kresko de rong\u0302uloj, sed tamen g\u0302i restis multe pli malalta ol antau\u0306 la vasta instalo de nesto-skatoloj."}, {"text_idx": "#000010", "text": "Tamen oni devas dau\u0306re spuri la log\u0302densecon de turstrigoj, tiel ke la neceso uzi venenon farig\u0302os vere escepta.\nTiucele aparta esploro kontrolas la alklimatig\u0302on de la strigoj kaj ilian kapablon reproduktig\u0302i.\nKontroloj efektivigitaj en 1,400 nesto-skatoloj montris, ke la turstrigoj nestas en 22% de ili.\nDuono de la nestoj estis malplena kaj en la restantaj, nestis falkoj kaj korvetoj.\nTre kontentiga rezulto estas, ke preskau\u0306 80% de la turstrigoj sukcesis kreskigi unu au\u0306 pli idojn."}, {"text_idx": "#000014", "text": "G\u0302is antau\u0306 dek-ses jaroj, la rango de turstrigo estis tiu de belega strigo, interesa c\u0302efe por birdorigardantoj.\nSed dum la lasta jardeko la turstrigoj ekplenumis ankau\u0306 publikan taskon.\nLastatempaj datumoj pruvas, ke oni prave fidis ilin: dank' al ilia kapablo vori rong\u0302ulojn nocajn al agrikulturo, oni povis signife malpliigi la uzitan kvanton da kontrau\u0306parazitaj kemiaj\u0302oj.\nLau\u0306 konkluda raporto de la nacia projekto pri uzado de rabobirdoj por biologia senparazitigo, ekde la komenco de la projekto la nombro de postulitaj permesoj por uzado de kemiaj\u0302oj tre signife malpliig\u0302is."}, {"text_idx": "#000015", "text": "Tiu projekto bazig\u0302as sur la instalado de nesto-skatoloj en specifaj agrikulturaj areoj por pliigi la nombron da rezidantaj turstrigoj kaj falkoj.\nJam ok jarojn kunlaboras en la projekto registaraj oficoj, la socio por naturprotektado kaj la internacia centro por esploro pri migrado de birdoj.\nLastatempe ekestis ankau\u0306 kunlaborado kun jordaniaj kaj palestinaj terkulturistoj.\nKroma iniciato celas kurag\u0302igi arabajn agrikulturistojn en Israelo instali nesto-skatolojn ankau\u0306 en la kampoj, kiujn ili kultivadas."}, {"text_idx": "#000016", "text": "G\u0302is nun oni lokis preskau\u0306 3,000 nesto-skatolojn.\nLa falkoj kaj c\u0302efe la turstrigoj voras grandajn kvantojn da rong\u0302uloj nocantaj la kreskaj\u0302ojn, kiel kampomusoj, gerbiloj kaj ratoj.\nLa sola permesita kemiaj\u0302o kontrau\u0306 rong\u0302uloj en kampoj kaj fruktoplantejoj estas Ros\u0302 80.\nTemas pri materialo venena kontrau\u0306 homoj, kiu povas noci la medion.\nLau\u0306 la lastaj kontroloj, ekde 2008, paralele kun la pliigo de nesto-skatoloj ekde 600 g\u0302is 3,000, la uzado de Ros\u0302 80 draste malpliig\u0302is.\nEn la jaro 2013 ree pliig\u0302is g\u0302ia uzado, kau\u0306ze de escepta kresko de rong\u0302uloj, sed tamen g\u0302i restis multe pli malalta ol antau\u0306 la vasta instalo de nesto-skatoloj."}]